# Eksempel på epostmelding til mulige søkere, fra Oslo kommune:

Nå må du søke om samtykke hvis du vil samle inn husholdningsavfall

Ønsker din bedrift å samle inn avfall fra private husholdninger? Da må du først få samtykke fra kommunen. [I henhold til forurensningslovens § 30 skal ingen samle inn husholdningssavfall uten kommunens samtykke.](https://lovdata.no/NL/lov/1981-03-13-6/%C2%A730) Denne bestemmelsen er ukjent for mange, men nå har vi gjort det enkelt å søke.

## Hvordan søker du?

Du sender søknaden digitalt via nettsiden til (*Oslo kommune)*. På nettsidene våre finner du digitalt søknadsskjema og mer informasjon om:

* hva slags dokumentasjon du trenger å sende med søknaden
* hva slags avfall bedriften har lov til å samle inn
* krav til rapportering
* krav om avfallshåndtering

[Gå til nettsiden for å lese mer om hvordan din bedrift kan søke om samtykke for å samle inn husholdningsavfall.](https://www.oslo.kommune.no/avfall-og-gjenvinning/sok-om-a-samle-inn-husholdningsavfall/)

*(Legg inn lenke til egen landingsside.)*

Vi behandler søknadene løpende, men husk at du må ha samtykket i orden før du ønsker å samle inn avfall, så husk å søke så fort som mulig.

Med vennlig hilsen

*(Husk kontaktopplysninger)*